CELEX: 32004R2076
Language: el
Date: 2004-12-03 00:00:00
Title: Κανονισμός (ΕΚ) αριθ. 2076/2004 της Επιτροπής, της 3ης Δεκεμβρίου 2004, για την πρώτη προσαρμογή του παραρτήματος I του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα (EDDHSA και υπερφωσφορικό τριπλό)Κείμενο που παρουσιάζει ενδιαφέρον για τον ΕΟΧ

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 359/25
            
         
      ΚΑΝΟΝΙΣΜΌΣ (ΕΚ) αριθ. 2076/2004 ΤΗΣ ΕΠΙΤΡΟΠΉΣ
   
   της 3ης Δεκεμβρίου 2004
   για την πρώτη προσαρμογή του παραρτήματος I του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα (EDDHSA και υπερφωσφορικό τριπλό)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα (1), και ιδίως το άρθρο 31 παράγραφοι 1 και 3,
   Εκτιμώντας τα ακόλουθα:
   
               (1)
            
            
               Το άρθρο 3 του κανονισμού (ΕΚ) αριθ. 2003/2003 προβλέπει ότι κάθε λίπασμα το οποίο ανήκει σε έναν από τους τύπους λιπασμάτων του παραρτήματος Ι και το οποίο πληροί τους όρους που καθορίζονται στον εν λόγω κανονισμό μπορεί να χαρακτηρίζεται ως «λίπασμα ΕΚ».
            
         
               (2)
            
            
               Ανάμεσα στα φωσφορικά λιπάσματα που περιέχονται στον πίνακα Α2 του παραρτήματος Ι του κανονισμού (ΕΚ) αριθ. 2003/2003 περιλαμβάνεται το υπερφωσφορικό τριπλό (TSP) και ένα από τα κριτήρια για την επισήμανσή του είναι το «φωσφόρος εκφραζόμενος ως P2O5 διαλυτό στο ουδέτερο κιτρικό αμμώνιο, το 93 % τουλάχιστον της δηλωμένης περιεκτικότητας σε P2O5 πρέπει να είναι υδατοδιαλυτό».
            
         
               (3)
            
            
               Όσο πιο υψηλή είναι η υδατοδιαλυτότητα του λιπάσματος TSP, τόσο αποτελεσματικότερο είναι από γεωπονική άποψη. Στο παρελθόν, τα εδάφη στην Ευρώπη είχαν γενικά έλλειψη φωσφόρου και, ως εκ τούτου, ήταν δικαιολογημένη μια υψηλή ελάχιστη τιμή 93 % υδατοδιαλυτότητας, ώστε να αντιμετωπιστεί αυτή η έλλειψη.
            
         
               (4)
            
            
               Σήμερα η κατάσταση έχει αλλάξει, δεδομένου ότι πολλά εδάφη δεν έχουν πια έλλειψη φωσφόρου. Αν και υπάρχουν ακόμη εδάφη ή καλλιέργειες όπου εξακολουθεί να είναι επιθυμητή η χρήση TSP με ελάχιστη υδατοδιαλυτότητα 93 %, ωστόσο το TSP με ελάχιστη υδατοδιαλυτότητα 85 % θα είναι εξίσου αποτελεσματικό για πολλά εδάφη και καλλιέργειες στην Ευρώπη.
            
         
               (5)
            
            
               Συνεπώς, οι χρήστες TSP πρέπει να έχουν τη δυνατότητα επιλογής μεταξύ ενός λιπάσματος TSP με ελάχιστη υδατοδιαλυτότητα 85 % και ενός με μεγαλύτερη διαλυτότητα, ώστε να ικανοποιούνται οι απαιτήσεις του εδάφους ή της καλλιέργειας σε τοπικό επίπεδο. Η καταχώριση για το TSP στον πίνακα Α2 στο παράρτημα Ι του κανονισμού (ΕΚ) αριθ. 2003/2003 πρέπει να προσαρμοστεί ανάλογα.
            
         
               (6)
            
            
               Το άλας νατρίου EDDHSA και τα προϊόντα συμπύκνωσής του (EDDHSA) χρησιμοποιούνται, ιδίως, στην Ισπανία, τη Γαλλία και την Ιταλία, εδώ και 15 χρόνια ως οργανικός παράγοντας δημιουργίας χηλικού συμπλέγματος για θρεπτικά μικροσυστατικά. Η πείρα έχει δείξει ότι είναι αποτελεσματικό λίπασμα και ότι δεν αποτελεί κίνδυνο για το περιβάλλον.
            
         
               (7)
            
            
               Ειδικότερα, χρησιμοποιείται χηλικό σύμπλοκο σιδήρου με EDDHSA για να αντιμετωπιστούν οι ελλείψεις σιδήρου και η χλώρωση λόγω έλλειψης σιδήρου. Συνιστάται για μεγάλη ποικιλία φυτικών ειδών, ιδίως για τα οπωροφόρα δέντρα όπως τα εσπεριδοειδή, τις βερικοκιές, τα αβοκάντο, τις δαμασκηνιές και τις ροδακινιές. Χρησιμοποιείται επίσης για σταφύλια, μικρούς θάμνους και φράουλες.
            
         
               (8)
            
            
               Η εξάλειψη της χλώρωσης λόγω έλλειψης σιδήρου και των συμπτωμάτων της εξασφαλίζει πράσινα φύλλα, με καλή αύξηση και ανάπτυξη του φρούτου για συγκομιδή.
            
         
               (9)
            
            
               Όσον αφορά την επίδραση στο έδαφος και το περιβάλλον, το EDDHSA υφίσταται διαδικασία χημικής αποδόμησης στο έδαφος η οποία είναι σχετικά βραδεία, αλλά δεν δημιουργεί επικίνδυνες ουσίες ούτε προκαλεί προβλήματα αλατότητας στο έδαφος.
            
         
               (10)
            
            
               Συνεπώς, το EDDHSA πρέπει να προστεθεί στον κατάλογο των εγκεκριμένων οργανικών παραγόντων δημιουργίας χηλικού συμπλόκου για θρεπτικά μικροσυστατικά στο παράρτημα Ι του κανονισμού (ΕΚ) αριθ. 2003/2003.
            
         
               (11)
            
            
               Ως εκ τούτου, ο κανονισμός (ΕΚ) αριθ. 2003/2003 πρέπει να τροποποιηθεί αναλόγως.
            
         
               (12)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 32 του κανονισμού (ΕΚ) αριθ. 2003/2003,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 2003/2003 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Δεκεμβρίου 2004.
      
         
            Για την Επιτροπή
         
         Günter VERHEUGEN
         
         
            Μέλος της Επιτροπής
         
      
   
   
      (1)  ΕΕ L 304 της 21.11.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 885/2004 (ΕΕ L 168 της 1.5.2004, σ. 1).
   
      ΠΑΡΑΡΤΗΜΑ
      Ο κανονισμός (ΕΚ) αριθ. 2003/2003 τροποποιείται ως εξής:
      Το παράρτημα Ι τροποποιείται ως εξής:
      
                  α)
               
               
                  στον πίνακα Α.2 η καταχώριση 2(γ) σχετικά με το «Υπερφωσφορικό τριπλό» αντικαθίσταται από το ακόλουθο κείμενο:
                  
                              Αριθ.
                           
                           
                              Ονομασία τύπου
                           
                           
                              Στοιχεία σχετικά με τη μέθοδο παραγωγής και τα κύρια συστατικά
                           
                           
                              Ελάχιστη περιεκτικότητα σε θρεπτικά συστατικά (% κατά βάρος)
                              Στοιχεία για τον τρόπο έκφρασης των θρεπτικών συστατικών
                              Άλλες απαιτήσεις
                           
                           
                              Άλλα στοιχεία σχετικά με την ονομασία τύπου
                           
                           
                              Περιεκτικότητα σε θρεπτικά συστατικά που πρέπει να δηλώνεται
                              Μορφή και διαλυτότητα των θρεπτικών συστατικών
                              Άλλα κριτήρια
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              «2(γ)
                           
                           
                              Υπερφωσφορικό τριπλό
                           
                           
                              Προϊόν που λαμβάνεται δι' επιδράσεως φωσφορικού οξέος επί λειοτριβημένου φωσφορικού ορυκτού και το οποίο περιέχει φωσφορικό μονοασβέστιο ως κύριο συστατικό
                           
                           
                              38 % P2O5
                              
                              Φωσφόρος εκφραζόμενος ως P2O5 διαλυτό στο ουδέτερο κιτρικό αμμώνιο, το 85 % τουλάχιστον της δηλωμένης περιεκτικότητας σε P2O5 πρέπει να είναι υδατοδιαλυτό
                              Δείγμα ελέγχου: 3 g
                           
                           
                               
                           
                           
                              Πεντοξείδιο του φωσφόρου διαλυτό στο ουδέτερο κιτρικό αμμώνιο
                              Υδατοδιαλυτό πεντοξείδιο του φωσφόρου»
                           
                        
            
                  β)
               
               
                  στο σημείο E.3.1 προστίθεται η ακόλουθη καταχώριση:
                  
                              «Άλας νατρίου:
                           
                           
                               
                           
                           
                               
                           
                        
                              αιθυλενοδιαμινο-δι-(2-υδροξυ-5-σουλφοφαινυλοξικού) οξέος και προϊόντα συμπύκνωσής του
                           
                           
                              EDDHSA
                           
                           
                              C18H20O12N2S2 + n*(C12H14O8N2S)»